สรรพาวุธ ทร.เข้ากู้วัตถุคล้ายระเบิด สุดท้ายเป็นอะไหล่รถยนต์
หน่วยเก็บกู้ระเบิด EOD กรมสรรพาวุธทหารเรือ เข้าตรวจสอบวัตถุคล้ายระเบิด เป็นกระบอกมีท่อเหล็กโผล่ออกมา ถูกปูนหล่อทับอีกที คล้ายระเบิดขว้าง ก่อนนำปืนยิงน้ำแรงดันสูง ทำลายวัตถุคล้ายระเบิด ถึง 2 ครั้ง จนปูนแตก พบเป็นอะไหล่คันชักคันส่งของรถยนต์ถูกปูนหล่อทับ,เมื่อเวลา 13.00 น. วันที่ 24 ก.พ.59 ร.ต.ท.ธนัช ศรีประมาณ รองสารวัตรสอบสวน สภ.สัตหีบ รับแจ้งพบวัตถุคล้ายระเบิดบริเวณป่ากล้วย หมู่ที่ 8 ต.สัตหีบ อ.สัตหีบ จึงได้เดินทางไปตรวจสอบพร้อม พ.ต.อ.เมฒาวิศ ประดิษฐ์ผล ผกก.สภ.สัตหีบ พร้อมประสานหน่วยเก็บกู้ระเบิด EOD ชุดถอดทำลายอมภัณฑ์ กรมสรรพาวุธทหารเรือ เข้าทำการตรวจสอบและเก็บกู้ ที่เกิดเหตุพบวัตถุคล้ายระเบิด มีลักษณะเป็นกระบอก มีท่อเหล็กโผล่ออกมา ถูกปูนหล่อทับอีกที คล้ายระเบิดขว้าง เจ้าหน้าที่จึงได้นำยางรถยนต์มาวางเพื่อป้องกันการระเบิดก่อน เจ้าหน้าที่เก็บกู้ จะนำปืน ปืนยิงน้ำแรงดันสูง ทำลายวัตถุคล้ายระเบิด ถึง 2 ครั้ง จนปูนแตก ก็พบว่าเป็นเพียง อะไหล่คันชักคันส่ง ของรถยนต์ ทั่วไปที่ถูกปูนหล่อทับอีกที่ จึงได้เก็บไปตรวจสอบ,สอบถามนายดนตรี จันทะท้าว อายุ 49 ปี คนงานก่อสร้างถนนทราบว่า ช่วงเกิดเหตุได้มีรถสิบล้อ นำหินมาลงเพื่อทำถนน ตนจึงได้ตักหินขึ้นรถดัมเปอร์ เพื่อจะนำหินไปเท ข้างในก็พบวัตถุคล้ายระเบิด จึงได้นำไปวางในป่ากล้วย ก่อนจะแจ้งเจ้าหน้าที่มาตรวจสอบดังกล่าว,ร.ท.ฤทธิพงศ์ เขียวอ่อน หัวหน้าชุดปฏิบัติการเก็บกู้ระเบิด EOD ชุดถอดทำลายอมภัณฑ์ กรมสรรพาวุธทหารเรือ กล่าวว่า เบื้องต้นจากการตรวจสอบวัตถุคล้ายระเบิด น่าจะไม่ใช่ระเบิดจริง แต่เพื่อความแน่นอนและสบายใจกับชาวบ้าน จึงได้สั่งการให้ทำการยิงทำลายเพื่อพิสูจน์ทราบว่าเป็นอะไร ถ้าหากชาวบ้านพบวัตถุคล้ายระเบิดถึงจะจริงหรือไม่จริง ควรจะรีบแจ้งเจ้าหน้าที่มาตรวจสอบอย่าตัดสินใจด้วยตนเอง หากเป็นระเบิดจริงอาจเป็นอันตรายถึงชีวิตได้.
EOD ทหารเรือ เข้าตรวจสอบวัตถุคล้ายระเบิด เป็นกระบอกมีท่อเหล็กโผล่ออกมา ถูกปูนหล่อทับอีกที คล้ายระเบิดขว้าง ก่อนนำปืนยิงน้ำแรงดันสูง ทำลายวัตถุคล้ายระเบิด ถึง 2 ครั้งจนปูนแตก พบเป็นอะไหล่คันชักคันส่งของรถยนต์ถูกปูนหล่อทับ 
พบระเบิดป่ากล้วย,วัตถุคล้ายระเบิดสัตหีบ,EOD,กรมสรรพาวุธทหารเรือ,เมฒาวิศ ประดิษฐ์ผล,ผกก.สภ.สัตหีบ,ดนตรี จันทะท้าว,ฤทธิพงศ์ เขียวอ่อน,หัวหน้าชุดปฎิบัติการเก็บกู้ระเบิด EOD,ข่าว,ไทยรัฐออนไลน์,ข่าวทั่วไทย